IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Forsi għax xellugi , forsi għax omosesswali , forsi għax kont dak kollu li mhux suppost li kont fi Spanja Frankista . Jekk immut ħalluli l- gallarija miftuħa . It- tfajjel qiegħed jiekol il- larinġ . Il- ħassad qed jaħsad il- qamħ . ( Nisimgħu mill- gallarija . ) Jekk immut , ħalluli l- gallarija miftuħa . Omaġġ lil Lorca Ħallulu l- gallarija miftuħa Ħallulu l- gallarija miftuħa ħa jara t- tifel jiekol il- larinġa il- ħassad jaħsad il- qamħ . Ħallulu l- gallarija miftuħa Il- mewt qed tistennieh fit- triq għal Cordoba . U moħħu sensiela ġarar ta' kittari u kamelji ta' ramel u demm ta' siġar taż- żebbuġ ta' żingari , funtani w nixxigħat . Ħallulu l- gallarija miftuħa Għalih kull għanja hija s- sikta ta' l- imħabba , kull kewkba s- sikta taż- żmien , kull tnehida s- sikta tat- twerżiqa . Ħallulu l- gallarija miftuħa Aj , l- amar kiebi tal- Kmandant Aj , is- siegħa taż- żerniq . Aj , dak il- kum ħdejn Fuente Grande Fiċ- ċimiterji fil- knejjes fil- ktietel fl- armarji fittxewh u ma sabuhx - qatt ma sabuh U hu dejjem magħna , żiemel abjad fl- għoljiet t' Andalusija qamar iswed fuq l- ilmijiet tal- Ħallulu l- gallarija miftuħa ħalli jimraħ pinnur ħieles Ħallulu l- gallarija miftuħa Lill- poeta u drammaturgu li tant ħabbejt u ħdimt fuqu f' żgħożiti , illum is- sebgħin anniversarju mill- qtil tiegħu . Bloggata oħra ta' imtellgħa Istja x' memorji geddittli ! : ) Kumbinazzjoni , il- bieraħ qabel marret ghajni bija kont qed naħseb li l- iktar mument emozzjonanti ta' ħajti kien meta żort id- dar ta' Lorca fil- periferija ta' Granada ftit tas- snin ilu . Difficli nesprimi fi ftit kliem x' ħassejt f' dawk il- ftit siegħat , jien u ndur mal- ġnien , jien u mmiss b' idejja l- iskrivanija li fuqha kiteb Bodas De Sangre , jien u nifli t- tpinġija ta' Dali ( ħabib kbir ta' Lorca ) imdendla mal- ħajt tas- salott . Kont bewweilt ftit għajnejja , dakinhar , biex inkun għidt kollox . . . ( Avolja skond l- isterjotip , Guze ' Stagno la suppost jemozzjona ruħu għal dawn l- affarijiet u lanqas suppost jaf min hu Lorca . . . ) Jien u Nikol , ftit wara l- funeral ta' missieri , 1/5/2007